A4-0116/94

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο «Έγγραφο προβληματισμού για την κατάσταση της ευρωπαϊκής μελισσοκομίας» (COM(94)0256 - C4-0108/94)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο «Έγγραφο προσανατολισμού για την κατάσταση της ευρωπαϊκής μελισσοκομίας» (COM(94)0256) - C4-0108/94),

- έχοντας υπόψη τη γνωμοδότησή του της 10ης Απριλίου 1992 στην πρόταση κανονισμού του Συμβουλίου που τροποποιεί τον Κανονισμό (ΕΟΚ) αριθ. 827/68 του Συμβουλίου περί κοινής οργανώσεως της αγοράς για ορισμένα προϊόντα που απαριθμούνται στο παράρτημα ΙΙ της Συνθήκης ((ΕΕ C 125 της 18.5.1992, σ. 283)),

- έχοντας υπόψη το ψήφισμά του της 15ης Μαΐου 1992 σχετικά με την ευρωπαϊκή μελισσοκομία - προβλήματα και ανάγκες ((ΕΕ C 150 της 15.6.1992, σ. 346)),

- έχοντας υπόψη τις διατάξεις του Κανονισμού,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και την γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0116/94),

A. εκφράζοντας την ανησυχία του για το ότι οι μελισσοκόμοι στην Ευρώπη εξακολουθούν να βιώνουν την ίδια δυσχερή οικονομική κατάσταση,

B. λαμβάνοντας υπόψη ότι το κόστος της μελιτοπαραγωγής στην Ευρωπαϊκή Ένωση, μεταξύ άλλων, λόγω υγειονομικών, κοινωνικών και καιρικών συνθηκών, υπερβαίνει σαφώς τα επίπεδα τιμών της παγκόσμιας αγοράς,

Γ. λαμβάνοντας υπόψη ότι οι πιέσεις που ασκούνται στους ευρωπαίους μελισσοκόμους μετά την υπογραφή της συμφωνίας της GATT θα ενταθούν περαιτέρω λόγω της μείωσης του δασμού κατά τις εισαγωγές μελιού,

Δ. επισημαίνοντας την ιδιαίτερη οικολογική σπουδαιότητα του ρόλου που διαδραματίζουν οι μέλισσες στο φυσικό περιβάλλον,

E. τονίζοντας την οικονομική σημασία της απόδοσης του πληθυσμού των μελισσών όσον αφορά την επικονίαση,

ΣΤ. λαμβάνοντας υπόψη ότι η διατήρηση της οικολογικής και κοινωνικοοικονομικής ισορροπίας αποτελεί πρωταρχικό στόχο της Ένωσης και ότι ως εκ τούτου πρέπει να της δοθεί η κατάλληλη θέση στις κοινές πολιτικές που εφαρμόζονται σε όλους τους τομείς δραστηριοτήτων που την αφορούν,

Ζ. επισημαίνοντας ότι εξακολουθούν να μην διατίθενται αντιπροσωπευτικά στατιστικά δεδομένα σχετικά με τη διάρθρωση της μελισσοκομίας στην Ευρωπαϊκή Ένωση,

1. επιβεβαιώνει το αίτημά του ως προς το να ληφθούν πάραυτα μέτρα στήριξης για την ευρωπαϊκή μελισσοκομία τα οποία θα πρέπει να ενσωματωθούν κατά τον ιδεωδέστερο τρόπο σε μια κοινή οργάνωση αγοράς για το μέλι με κατά το δυνατό απλούς μηχανισμούς διαχείρισης[semigr ]

2. καλεί την Επιτροπή να υποβάλει το ταχύτερο δυνατό τις προτάσεις που έχει εξαγγείλει όσον αφορά

- πρόγραμμα δράσης για τη βελτίωση των συνθηκών παραγωγής, μεταποίησης και εμπορίας,

- έρευνα εκ μέρους των κρατών μελών για τη διάρθρωση της μελισσοκομίας, καθώς και

- μέτρα για την εφαρμογή μιας πολιτικής υψηλών ποιοτικών κριτηρίων, ωστόσο, επισημαίνει ταυτόχρονα ότι μόνον με τη λήψη των συνοδευτικών αυτών μέτρων δεν είναι δυνατόν να επέλθει αποφασιστική βελτίωση στην τεταμένη οικονομική κατάσταση που επικρατεί στο μελισσοκομικό τομέα της Ευρωπαϊκής Ένωσης[semigr ]

3. καλεί, στο πλαίσιο αυτό, το Συμβούλιο να εγκρίνει την καθιέρωση πριμοδότησης για την επικονίαση ανά κυψέλη, η οποία θα χορηγείται τόσο σε επαγγελματίες όσο και σε μη επαγγελματίες μελισσοκόμους για οικολογικούς και κοινωνικοοικονομικούς λόγους, με στόχο τη διατήρηση επαρκών για την επικονίαση της χλωρίδας μας μελισσώνων[semigr ] ζητεί επίσης το ποσό της εν λόγω πριμοδότησης να είναι επαρκές ώστε να καλύπτονται τουλάχιστον οι δαπάνες της εκτροφής κατά το χειμώνα[semigr ]

4. ζητεί, κατά την καθιέρωση της πριμοδότησης για την επικονίαση καθώς και λόγω του ότι οι δαπάνες για την εκτροφή κατά το χειμώνα ποικίλουν αναλόγως με την εκάστοτε γεωγραφική περιοχή, να οριοθετηθούν ζώνες στην Ευρωπαϊκή Ένωση[semigr ]

5. ζητεί από το Συμβούλιο να κατατθέσει στην Επιτροπή την υποβολή προγράμματος δράσης (ερευνητικό πρόγραμμα) για την καταπολέμηση των ασθενειών των μελισσών και κυρίως της βαρόασης[semigr ]

6. ζητεί από το Συμβούλιο να εγκρίνει χρηματοδοτική αντιστάθμιση για τις εισοδηματικές απώλειες που οφείλονται στην έλλειψη μιας κοινοτικής προτίμησης[semigr ]

7. προτείνει η χρηματοδοτική αυτή αντιστάθμιση να διοχετεύεται κατά το δυνατό μέσω των οργανώσεων των παραγωγών που διαθέτουν στο εμπόριο μέλι, οι οποίοι κάθε χρόνο πρέπει, ενδεχομένως, να δηλώνουν τον αριθμό των εν ενεργεία κυψελών, τον αριθμό των συνεταίρων τους, καθώς και τις παραγόμενες ποσότητες, όπως και τις ποσότητες που διατίθενται στο εμπόριο[semigr ]

8. τονίζει την ανάγκη να δημιουργηθούν κοινοτικοί κανόνες εμπορίας για το μέλι στους οποίους να προβλέπονται ιδιαίτερα ακριβείς ποιοτικές παράμετροι που θα δείχνουν τα διάφορα ποιοτικά χαρακτηριστικά του προϊόντος και, προς ενημέρωση των καταναλωτών, υποχρεωτική σήμανση με ενδείξεις για την προέλευση και το είδος των φυτών[semigr ]

9. ζητεί να τηρούνται προδιαγραφές υγιεινής και ποιότητας για το εισαγόμενο μέλι, στο πλαίσιο των οποίων

- θα απαγορεύεται αυστηρώς η εισαγωγή μολυσμένου με νοσογόνα μικρόβια μέλιτος, όπως του American Foulbrood (AFB),

- θα εξασφαλίζεται η ποιότητα του εισαγομένου μέλιτος μέσω του καθορισμού των επιτρεπομένων ποσοτήτων της περιεχομένης σ'αυτό υδροξυμεθυφουρφουράλης,

- θα διαγράφεται υποχρεωτικώς η ένδειξη «εισαγόμενο μέλι» όταν το μέλι προέρχεται εξ ολοκλήρου ή εν μέρει από τρίτες χώρες[semigr ]

10. ζητεί να εξασφαλισθεί ότι η πολιτική των γεωργικών δομών, με όλες τις ποικίλες πτυχές της θα χρησιμοποιηθείται καταλλήλως για τη μελισσοκομία[semigr ]

11. ζητεί οι αντισταθμιστικές ρυθμίσεις για τους γεωργούς των ορεινών και άλλων μειονεκτουσών περιοχών να επεκταθούν και στον τομέα της μελισσοκομίας, ώστε να ελαχιστοποιηθούν τα γεωγραφικού τύπου και κοινωνικοοικονομικά μειονεκτήματα των παραγωγών αυτών και να αποφευχθεί η εγκατάλειψη πολλών από τις εν λόγω περιοχές[semigr ]

12. τάσσεται υπέρ της συμπλήρωσης των μέτρων για τη βελτίωση των συνθηκών παραγωγής, μεταποίησης και εμπορίας, με ειδικό πρόγραμμα για τη βελτίωση της κατάρτισης και επιμόρφωσης και ιδίως των νεαρών μελισσοκόμων[semigr ] ζητεί επίσης να δοθεί ιδιαίτερη προσοχή στις συνεταιριστικές συλλογικές δομές που σε πολλές περιπτώσεις αποτελούν τη μοναδική εναλλακτική λύση για να ξεπερασθεί το πρόβλημα του μικρού αριθμού των παραγωγών και της διάσπασης της προσφοράς, ενώ στο πλαίσιο αυτό θα προβλέπονται διατάξεις που προωθούν τη δημιουργία οργανώσεων παραγωγών, παρομοίων με αυτές που υπάρχουν σε άλλους γεωργικούς τομείς[semigr ]

13. υποστηρίζει τη λήψη μέτρων με στόχο την ανάπτυξη της έρευνας στον τομέα της μελισσοκομίας και ιδιαίτερη έμφαση στα προϊόντα που παράγονται χωρίς τη χρησιμοποίηση χημικών συνθετικών ουσιών[semigr ]

14. ζητεί να ληφθούν μέτρα με στόχο μια πληρέστερη στατιστική ανάλυση της παραγωγής και την αγορά του μέλιτος, μέσω και της υποστήριξης της δημιουργίας και ανάπτυξης συστήματος παρατηρητηρίων σε εθελοντική και διεπαγγελματική βάση[semigr ]

15. θεωρεί ότι για την ανάπτυξη του εν λόγω τομέα απαιτούνται μέτρα για την προώθηση της κατανάλωσης του μέλιτος ποιότητας που παράγεται στο εσωτερικό της Ευρωπαϊκής Ένωσης, λαμβάνοντας ιδιαιτέρως υπόψη τις διατάξεις των κανονισμών 2081/92 ((Κανονισμός για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (ΕΕ L 208 της 24.07.1992, σ. 1).)) και 2082/92 ((Κανονισμός για τις βεβαιώσεις ιδιοτυπίας των γεωργικών προϊόντων και των τροφίμων (ΕΕ L 208 της 24.07.1994, σ. 9).))[semigr ]

16. εφιστά την προσοχή στο γεγονός ότι η εμπορία της προπόλεως των μελισσών, η οποία χρησιμοποιείται λόγω της αντιμικροβιακής της δράσεως κυρίως στη θεραπεία με προϊόντα των μελισσών, υπόκειται σε ορισμένα κράτη μέλη σε περιορισμούς βάσει της νομοθεσίας περί φαρμάκων και τάσσεται, στο πλαίσιο αυτό, υπέρ της εμπορίας των παρασκευασμάτων προπόλεως, σε όλη την επικράτεια της Ευρωπαϊκής Ένωσης, με λιγότερες διατυπώσεις, καθώς και μέσω του εμπορίου των μελισσοκομικών προϊόντων[semigr ]

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και τις κυβερνήσεις των κρατών μελών.